Aćif Hadžiahmetović

Aćif Hadžiahmetović, (poznat kao i Aćif efendija Hadžiahmetović) (rođen je 1887. u Novom Pazaru od oca Emina i majke Jalduze, javno strijeljan 21. januara 1945. u Novom Pazaru), je albanski političar između dva svjetska rata. Aktivno je učestvovao u vojnim operacijama oko Novog Pazara u borbama protiv četnika i jedinica NOVJ. Otac Albanac, mu se doselio u Novi Pazar iz sela Đakovice. Aćif je imao dvije sestre. Završio je nižu gimnaziju u Novom Pazaru, a zatim tursku Vojnu akademiju u Bitolju, na kojoj je studirao i turski predsjednik Mustafa Kemal Atatürk. Kao saradnika okupatora i nacistu zbog svoje uloge u Drugom svjetskom ratu, tokom kog je odlikovan Željeznim križom II. reda Trećeg rajha, osuđen je na smrt i streljan.Aćif ef. Hadžiahmetović-Bljuta: Velikan Sandžaka, Novi Pazar 2022. Fondacija "Memorialni centar Hadžet" ISBN 978-86-904604-0-3, str 124

Po završetku akademije stiče čin kapetana. U Kraljevini Jugoslaviji, Hadžiahmetović postaje jedan od inicijatora za formiranje bošnjačko-muslimanske stranke Džemijet-el-islam. Ova stranka je okupljala Bošnjake i Albance - muslimane iz Sandžaka, Kosova i Makedonije. Pošto nije htjela da se potčini diktaturi kralja Aleksandra i Nikole Pašića, Džematu je 1924. godine zabranjen rad. Njegova ličnost se na području Sandžaka poznata zbog angažovanja u zaustavljanju iseljavanja muslimanskog stanovništva iz Sandžaka u Tursku. Aćif Hadžiahmetović je javno strijeljan 21. januara 1945.

Bošnjačko nacionalno vijeće je 2011. godine kod Višeg suda Srbije pokrenulo postupak za rehabilitaciju Aćifa Hadžiahmetovića koji se u Srbiji zvanično vodi kao narodni neprijatelj i taj sudski postupak još nije okončan.Članak na portalu Anadolu agency o Aćif Hadžiahmetović povodom postavljanja spomen ploče u Novom Pazaru, str 124

 Reference 

Kategorija:Rođeni 1887.
Kategorija:Umrli 1945.
Kategorija:Biografije, Novi Pazar
Kategorija:Jugoslavenski političari
Kategorija:Ratni zločinci u Drugom svjetskom ratu